  Анжелика Тихонова корреспондент Удмуртия Россилэн азьмуртэзлэн фондысьтыз утэм грантъёслэн лыдзыя Приволжск федерал округысь улосвылъёс пӧлын куинетӥ луиз. Со сярысь элькунъя валтӥсь федерал инспекторлэн пресс-службаез ивортэ. Удмуртиысь 45 ӵектосъёс оглом 49 миллионлэсь трос коньдон утӥзы Нырысетӥ инты Башкортостан басьтӥз. Отысь 55 ӵектосъёсты умоен лыдъязы но соосты улонэ пыӵатыны оглом 63 миллион манет висъязы. Кыкетӥ интыын Самара улосвыл – отысь 51 ӵектосъёслы оглом 98 миллион манет сётӥзы. Озьы ик пусъемын, федерал округъёс пӧлын Приволжск федерал округ граждан обществоез азинтонлы азьмуртлэн грантъёсызлэн лыдзыя кыкетӥ луэ шуыса. Нырысетӥ конкурслы йылпумъянъёсъя туэ инвожое кун азьмуртлэсь юрттэтсэ округысьтымы 337 вазиськонъёс басьтӥзы вал, нош кыкетӥ конкурсын 20 процентлы тросгес ни. Приволжьеысь коммерци луисьтэм огазеяськонъёслэсь ӵектосъёссэс улонэ пыӵатыны келяно коньдонлэн быдӟалаез 100 миллион манетлэсь трослы йылӥз Игорь Комаров, Росси азьмуртлэн Приволжск федерал округъя ужоскето муртэзПриволжск федерал округысь ӵектосъёс оглом 618 миллион 400 сюрс манет басьтозы. Кыкетӥ конкурсэ 1 сюрс 700 вазиськонъёс пыриськизы.  Тодэ вайытом, «Удмурт дунне» газетлэн но Удмуртиысь журналистъёслэн огазеяськонзылэн «Гурт адями» ӵектоссы Россиысь азьмуртлэн грантъёсъя фондысьтыз 1 миллион 36 сюрс 999 манет утӥз. Тегъёс: Ижкар Удмуртия ПФО Мерлык коньдон Россилэназьмуртэз  